వనికిన్ రాముని బంపి, మమ్మిటుల తా వంచించె నీ రాజి సీ
యని పౌరుల్ రఘువంశ గౌరవము తామందందు నిందించుటల్
విని, కైకన్ దునుమాడ నెంచెడి సువిఖ్యాతుడా రాముత
మ్మునికిన్ కోపము భూషణంబగు జనామోదంబు సంధిల్లగన్
</poem>
పూరణ:<poem>
బాలుడు చన్నుం గుడుచుట
మేలుగ మాన్పింప చనుల మెలతుక చేదున్
జాలగ పులుమగ ఆ చను
బాలను విడి, అతడు క్షీరపానము చేసెన్
</poem>
పూరణ:<poem>
మదన మనోజ్ఞుని రాముని
వదనము తరుణార్క విభవ భాసురము సుశ్రీ
రదనము మధుమయ ఛాంద్రీ
సదనము గని వలచె సీత సరసుని రామున్
</poem>
పూరణ:<poem>
కట్నాల కాశించి కాలేజి చదువకై
పెద్దలార్జించిన కొద్ది సొమ్మును గూడ
చదువు సంధ్యలు వీడి చవటల జతగూడి
సూటుబూటులు వేసి సొగసు చూడ్కులతోడ

గురువు నెదిరించుటది యొక పరువటంచు
నెంచి జీవించి చివరకు నేడ్చువారు
నేడు కాలేజి చదువుల నెగడుచుండ
కళలశాలయే కాదది ఖలులశాల
</poem>
పూరణ:<poem>
తరుణము అస్మదీయ కవితా వనితా మహితానురాగ సం 
వరణము కోరివచ్చు గుణవంతుల శాంత హృదంతరాంతరా
హరణము సేయ పద్య సుమహార విహార సమీర పూరమా
వరణము సేతు నాపయిన భారము బేరము నీది శారదా! 
</poem>


జీవిత విశేషాలు
అవధానాలు
అవధానాలలో కొన్ని పూరణలు
మరణం